stanford-oval/wikipedia huggingface dataset:
บุคคลที่เสียชีวิตในปี พ.ศ. 2566
เมษายน

7 เมษายน – รองศาสตราจารย์สมเกียรติ โอสถสภา คณบดีคณะเศรษฐศาสตร์ จุฬาลงกรณ์มหาวิทยาลัยและนักวิชาการด้านเศรษฐศาสตร์ (เกิด 27 กุมภาพันธ์ พ.ศ. 2491)
9 เมษายน –
ริชาร์ด เอ็นจี นักแสดงชาวจีน–ฮ่องกง–อังกฤษ (เกิด​ 27 ธันวาคม พ.ศ. 2482)
มารุต มากเจริญ (รุต โปงลางสะออน) นักดนตรีชาวไทย
10 เมษายน – อิงดาว ดุจดาริกา นักร้องชาวไทย (เกิด 4 กุมภาพันธ์ พ.ศ. 2536)
11 เมษายน – จองแชยุล นักร้อง นักแสดงและนางแบบชาวเกาหลีใต้
12 เมษายน – มัยกิจ ฉิมหลวง (อาวทิดหลอด) ผู้ก่อตั้งวงดนตรีหมอลำคณะเสียงอิสาน และพิธีกรชาวไทย (เกิด 20 พฤศจิกายน พ.ศ. 2495)
13 เมษายน – แมรี ควอนต์ นักออกแบบและนักประดิษฐ์ชาวอังกฤษ (เกิด 11 กุมภาพันธ์ พ.ศ. 2473)
14 เมษายน – มาร์ก ชีแฮน นักร้อง นักแต่งเพลงและนักดนตรีและนักกีตาร์ชาวไอริช (เกิด 29 ตุลาคม พ.ศ. 2519)
16 เมษายน – พงษธร บุตรวัช นักแสดงชาวไทย
18 เมษายน – อำนวย วีรวรรณ รองนายกรัฐมนตรีและรัฐมนตรีว่าการกระทรวงการคลัง (เกิด 1 กรกฎาคม พ.ศ. 2475)
19 เมษายน –
มุน บิน นักร้อง นักแสดงและนักเต้นและนายแบบชาวเกาหลีใต้ (เกิด 26 มกราคม พ.ศ. 2541)
สุพิชชา ปรีดาเจริญ เน็ตไอดอลชาวไทย (เกิด 2 พฤษภาคม พ.ศ. 2546)
20 เมษายน – ซอเซวอน นักแสดงชาวเกาหลีใต้
21 เมษายน – ธีระศักดิ์ พรหมเงิน ผู้กำกับละครและผู้จัดละครชาวไทย (เกิด 10 มีนาคม พ.ศ. 2501)
24 เมษายน – สมปอง เปรมปรีดิ์ นักเรียบเรียงเสียงประสาน นักปั้นศิลปินและโปรดิวเซอร์ และมือทองชาวไทย
26 เมษายน – ทวิทย์ สิทธิ์ทองสี (บักเน่า โปงลางสะออน) นักดนตรีและนักแสดงชาวไทย (เกิด 11 เมษายน พ.ศ. 2527)
พฤษภาคม

1 พฤษภาคม –
วีระ ลักษณวิศิษฏ์ บิดาของจุรินทร์ ลักษณวิศิษฏ์
ศาสตราจารย์สมปอง สุจริตกุล เอกอัครราชทูต นักกฎหมายระหว่างประเทศ และคณบดีคณะนิติศาสตร์ มหาวิทยาลัยรังสิต (เกิด 4 ธันวาคม พ.ศ. 2474)
5 พฤษภาคม – ธนัท ตันอนุชิตติกุล นักร้อง นักแสดงและพิธีกรและนักธุรกิจชาวไทย (เกิด 4 มีนาคม พ.ศ. 2528)
7 พฤษภาคม – พลเอกวิจิตร สุขมาก รัฐมนตรีว่าการกระทรวงกลาโหม (เกิด 18 มิถุนายน พ.ศ. 2476)
10 พฤษภาคม – สมชาติ ชนะโชติ นักร้องและนักแต่งเพลงชาวไทย (เกิด 21 มกราคม พ.ศ. 2484)
15 พฤษภาคม –
สุเทพ ถวัลย์วิวัฒนกุล นักร้องชาวไทย (เกิด 28 ตุลาคม พ.ศ. 2492)
สุจินดา ศรีวรขาน ข้าราชการและนักต่อสู้ชาวไทย
17 พฤษภาคม – ซูเปอร์สตาร์ บิลลี แกรห์ม นักแสดงและนักมวยชาวอเมริกัน (เกิด 7 มิถุนายน พ.ศ. 2486)
19 พฤษภาคม – ชลิต สัตตบรรณ นักฟุตบอลชาวไทย
21 พฤษภาคม – เรย์ สตีเวนสัน นักแสดงชาวไอร์แลนด์เหนือ (เกิด 25 พฤษภาคม พ.ศ. 2507)
23 พฤษภาคม – กิ่งดาว จันทร์สวัสดิ์ นักร้องและนักแสดงชาวไทย (เกิด กันยายน พ.ศ. 2494)
24 พฤษภาคม – ทีนา เทอร์เนอร์ นักร้อง​ นักแต่งเพลงและนักแสดงและนักเขียนและนักเต้นชาวอเมริกัน–สวิส (เกิด 26 พฤศจิกายน พ.ศ. 2482)
มิถุนายน

4 มิถุนายน – จอร์จ วินสตัน นักดนตรีและนักเปียโนชาวอเมริกัน (เกิด 11 กุมภาพันธ์ พ.ศ. 2492)
5 มิถุนายน – อัสตรุด ชิลเบร์ตู นักร้องและนักแต่งเพลงชาวบราซิล (เกิด 29 มีนาคม พ.ศ. 2483)
7 มิถุนายน –
ไอรอน ชีก นักแสดงและนักมวยชาวอิหร่าน (เกิด 15 มีนาคม พ.ศ. 2485)
อรรถวิโรจน์ ศรีตุลา นักโหราศาสตร์ชาวไทย (เกิด 12 มีนาคม พ.ศ. 2488)
ปราโมทย์ ธรรมพนิชวัฒน์ รองประธานแผนกคดียาเสพติด ศาลอุทธรณ์
8 มิถุนายน –
พระราชวัชรรังษี (เอี่ยม สิริวณฺโณ) ผู้ช่วยเจ้าอาวาสพระอารามหลวงวัดอรุณราชวรารามราชวรมหาวิหาร (เกิด 1 ตุลาคม พ.ศ. 2476)
แพ็ต โรเบิร์ตสัน นักเทศน์ ผู้นำศาสนาและผู้ประกาศข่าวและนักวิจารณ์ชาวอเมริกัน (เกิด 22 มีนาคม พ.ศ. 2473)
9 มิถุนายน – สายยนต์ ศรีสวัสดิ์ ผู้กำกับภาพยนตร์ชาวไทย
11 มิถุนายน – พาร์ค ซูรยอน นักแสดงชาวเกาหลี
12 มิถุนายน – ซิลวีโอ แบร์ลุสโกนี นักธุรกิจชาวอิตาลี นายกรัฐมนตรีอิตาลีและสมาชิกวุฒิสภาอิตาลีและสมาชิกสภาผู้แทนราษฎรอิตาลีและสมาชิกรัฐสภายุโรป (เกิด 29 กันยายน พ.ศ. 2479)
13 มิถุนายน –
คอร์แม็ค แม็คคาร์ธี นักเขียนชาวอเมริกัน (เกิด 20 กรกฎาคม พ.ศ. 2476)
อุดมศิลป์ ศรีแสงนาม รัฐมนตรีช่วยว่าการกระทรวงสาธารณสุขและสมาชิกสภาผู้แทนราษฎรกรุงเทพมหานคร (เกิด  6 ตุลาคม พ.ศ. 2485)
15 มิถุนายน – เกลนดา แจ็กสัน นักแสดงชาวอังกฤษและปลัดกระทรวงคมนาคมสหราชอาณาจักร​ (เกิด 9 พฤษภาคม พ.ศ. 2479)
16 มิถุนายน – วัชรินทร์ รัชนิพนธ์ กรรมการตัดสิน ผู้ฝึกสอนและนักมวยชาวไทย
19 มิถุนายน – หลวงปู่แสง ญาณวโร จำพรรษาที่วัดป่าดงสว่างธรรมจังหวัดยโสธร (เกิด 1 กันยายน พ.ศ. 2467)
21 มิถุนายน – ณรงค์ศักดิ์ โอสถธนากร ผู้ว่าราชการจังหวัดปทุมธานี ผู้ว่าราชการจังหวัดลำปางและผู้ว่าราชการจังหวัดพะเยาและผู้ว่าราชการจังหวัดเชียงราย (เกิด 1 มิถุนายน พ.ศ. 2508)
23 มิถุนายน –
สุรเดช สมบัติเจริญ บุตรชายของสุรพล สมบัติเจริญ
อียอนเจ ผู้ประกาศข่าว และนางงามชาวเกาหลีใต้ (เกิด 22 กันยายน พ.ศ. 2539)
25 มิถุนายน – จอห์น บี. กูดอีนาฟ นักฟิสิกส์และนักวิทยาศาสตร์ชาวเยอรมัน–อเมริกันและผู้ได้รับรางวัลโนเบลสาขาเคมี ประจำปี พ.ศ. 2562 (เกิด 25 กรกฎาคม พ.ศ. 2465)
28 มิถุนายน –
ท่านผู้หญิงทัศนีย์ บุณยคุปต์ อาจารย์ใหญ่โรงเรียนจิตรลดา และพระอาจารย์ผู้ถวายการสอนแด่พระบาทสมเด็จพระวชิรเกล้าเจ้าอยู่หัว (เกิด 9 กันยายน พ.ศ. 2465)
สนั่น ทั่วทิพย์ ผู้บัญชาการทหารอากาศ (เกิด 11 กุมภาพันธ์ พ.ศ. 2482)
29 มิถุนายน – คุณหญิงเทวี เจียรวรนนท์ นักธุรกิจชาวไทย (เกิด 25 กุมภาพันธ์ พ.ศ.2483)
กรกฎาคม

1 กรกฎาคม – บรรจง กัญญามาลย์ ผู้สร้างภาพยนตร์ไทย
5 กรกฎาคม – โคโค ลี นักร้อง​ นักแต่งเพลงและนักแสดงและนักเต้นชาวจีน–อเมริกัน (เกิด 17 มกราคม พ.ศ. 2518)
11 กรกฎาคม – มิลัน กุนแดรา นักเขียนชาวเช็ก–ฝรั่งเศส (เกิด 1 เมษายน พ.ศ. 2472)
13 กรกฎาคม – ชาตรี ชินวุฒิ (พนม นพพร) นักร้อง นักแสดงและผู้สร้างภาพยนตร์และผู้กำกับการแสดงชาวไทย (เกิด 27 พฤษภาคม พ.ศ. 2489)
21 กรกฎาคม –
ชลธี ธารทอง นักร้องและนักแต่งเพลงชาวไทย (เกิด 31 สิงหาคม พ.ศ. 2480)
โทนี เบนเนต นักร้องและจิตรกรชาวอเมริกัน (เกิด 3 สิงหาคม พ.ศ. 2469)
24 กรกฎาคม – เทรเวอร์ ฟรานซิส นักฟุตบอลชาวอังกฤษ (เกิด 19 เมษายน พ.ศ. 2497)
26 กรกฎาคม – ชิเนด โอคอนเนอร์ นักร้อง​ นักแต่งเพลงและนักดนตรีและนักกิจกรรมชาวไอริช (เกิด 8 ธันวาคม พ.ศ. 2509)
31 กรกฎาคม – โสภัทร นาสวัสดิ์ (ดีเจอ้ายป๊อบ) พิธีกรชาวไทย และอาจารย์ประจำคณะนิเทศศาสตร์มหาวิทยาลัยธุรกิจบัณฑิตย์ (เกิด 12 มีนาคม พ.ศ. 2511)
สิงหาคม

1 สิงหาคม – ชีล่า โอลิเวอร์ รองผู้ว่าการรัฐนิวเจอร์ซีย์และกรรมาธิการกรมกิจการชุมชนรัฐนิวเจอร์ซีย์ (เกิด 14 กรกฎาคม พ.ศ. 2495)
2 สิงหาคม –
พยุง พยกุล ผู้กำกับภาพยนตร์ชาวไทย
เอกภพ ตันหยงมาศกุล ผู้กำกับละครโทรทัศน์ชาวไทย
3 สิงหาคม –
พูนสวัสดิ์ มูลศาสตรสาทร รัฐมนตรีช่วยว่าการกระทรวงแรงงานและสวัสดิการสังคม (เกิด 11 ธันวาคม พ.ศ. 2482)
มาร์ค มาร์กอลิส นักแสดงชาวอเมริกัน (เกิด 26 พฤศจิกายน พ.ศ. 2482)
7 สิงหาคม –
วิลเลียม ฟรีดกิน ผู้กำกับภาพยนตร์ ผู้สร้างภาพยนตร์และผู้ผลิตภาพยนตร์และนักเขียนชาวอเมริกัน (เกิด 29 สิงหาคม พ.ศ. 2478)
ศาสตราจารย์นิธิ เอียวศรีวงศ์ นักคิด นักเขียนและนักประวัติศาสตร์ชาวไทยและอาจารย์ประจำภาควิชาประวัติศาสตร์ คณะมนุษยศาสตร์ มหาวิทยาลัยเชียงใหม่ (เกิด 23 พฤษภาคม พ.ศ. 2483)
8 สิงหาคม – ซิกซ์โต้ โรดริเกซ นักดนตรีและนักร้องชาวอเมริกัน (เกิด 10 กรกฎาคม พ.ศ. 2485)
9 สิงหาคม – ร็อบบี้ โรเบิร์ตสัน นักดนตรี นักร้องและนักแต่งเพลงชาวแคนาดา (เกิด 5 กรกฎาคม พ.ศ. 2486)​
12 สิงหาคม – อุเทน บุญยงค์ นักแสดงชาวไทย (เกิด 4 กันยายน พ.ศ. 2489)
14 สิงหาคม – เพชร โอสถานุเคราะห์ นักร้องชาวไทยและอธิการบดีมหาวิทยาลัยกรุงเทพ (เกิด 21 สิงหาคม พ.ศ. 2497)
16 สิงหาคม – พรพรหม จุลกทัพพะ ผู้ประกาศข่าวและนักพากย์ชาวไทย (เกิด พ.ศ. 2515)
19 สิงหาคม – รอน ซีแฟส โจนส์ นักแสดงชาวอเมริกัน (เกิด 8 มกราคม พ.ศ. 2500)
23 สิงหาคม –
เทร์รี ฟังก์ นักแสดงและนักมวยชาวอเมริกัน (เกิด 30 มิถุนายน พ.ศ. 2487)
เยฟเกนี ปรีโกจีน หัวหน้ากลุ่มวากเนอร์ (เกิด 1 มิถุนายน พ.ศ. 2504)
24 สิงหาคม – เบรย์ ไวแอ็ตต์ นักมวยชาวอเมริกัน (เกิด 23 พฤษภาคม พ.ศ. 2530)
30 สิงหาคม – นภาพร พรประถม นักร้องหมอลำคณะประถมบันเทิงศิลป์
กันยายน

1 กันยายน – บิล ริชาร์ดสัน ผู้ว่าการรัฐนิวเม็กซิโก รัฐมนตรีว่าการกระทรวงพลังงานสหรัฐและเอกอัครราชทูตสหรัฐ​ ประจำสหประชาชาติและสมาชิกสภาผู้แทนราษฎรของสหรัฐ จากนิวเม็กซิโก (เกิด 15 พฤศจิกายน พ.ศ. 2490)
6 กันยายน – ศิวกร สายบัว ตํารวจชาวไทย (เกิด 28 พฤศจิกายน พ.ศ. 2534)
8 กันยายน – ตุนกู อัมปวน นาจิฮาห์ แห่งรัฐเนอเกอรีเซิมบีลัน ราจาเปอร์ไมซูรีอากงและพระมเหสีแห่งรัฐเนอเกอรีเซิมบีลัน (ประสูติ 1 กันยายน พ.ศ. 2466)
13 กันยายน – อาร์ชดัชเชสโยลันเดอแห่งออสเตรีย พระธิดาในเออแฌน เจ้าชายที่ 11 แห่งลีญ (ประสูติ 6 พฤษภาคม พ.ศ. 2466)
20 กันยายน – แมดดี้ คูแซ็ค นักฟุตบอลชาวอังกฤษ (เกิด 28 ตุลาคม พ.ศ. 2538)
22 กันยายน – จอร์โจ นาโปลีตาโน ประธานาธิบดีอิตาลี ประธานสภาผู้แทนราษฎรอิตาลีและรัฐมนตรีว่าการกระทรวงมหาดไทยอิตาลี (เกิด 29 มิถุนายน พ.ศ. 2468)
26 กันยายน – วณี เลาหเกียรติ นางสาวสยาม ประจําปี 2478 (เกิด 3 เมษายน พ.ศ. 2464)
28 กันยายน – ไมเคิล แกมบอน นักแสดงชาวไอริช–อังกฤษ (เกิด 19 ตุลาคม พ.ศ. 2483)
29 กันยายน – ไดแอนน์ ไฟน์สเตน สมาชิกวุฒิสภาสหรัฐ จากแคลิฟอร์เนีย นายกเทศมนตรีเมืองซานฟรานซิสโกและประธานคณะกรรมการบริหารซานฟรานซิสโกและสมาชิกคณะกรรมการบริหารเมืองซานฟรานซิสโก (เกิด 22 มิถุนายน พ.ศ. 2476)
30 กันยายน – ศาสตราจารย์วิจิตร ศรีสอ้าน นักการศึกษาชาวไทยและรัฐมนตรีว่าการกระทรวงศึกษาธิการ (เกิด 22 ธันวาคม พ.ศ. 2477)
ตุลาคม

2 ตุลาคม – ฟรานซิส ลี นักฟุตบอลและนักธุรกิจชาวอังกฤษ (เกิด 29 เมษายน พ.ศ. 2487)
8 ตุลาคม – ชินจิ ทานิมูระ นักร้องและนักแต่งเพลงชาวญี่ปุ่น (เกิด 11 ธันวาคม พ.ศ. 2491)
9 ตุลาคม – ชัก ฟีนีย์ นักธุรกิจ นักการกุศลและผู้ใจบุญชาวไอร์แลนด์–อเมริกัน (เกิด 23 เมษายน พ.ศ. 2474)
13 ตุลาคม – อูว์แบร์ รีฟวซ์ นักฟิสิกส์และนักดาราศาสตร์ชาวแคนาดา–ฝรั่งเศส (เกิด 13 กรกฎาคม พ.ศ. 2475)
16 ตุลาคม – มาร์ตติ อะห์ติซาริ ประธานาธิบดีของฟินแลนด์และเอกอัครราชทูตฟินแลนด์​ ประจำแทนซาเนียและผู้ได้รับรางวัลโนเบลสาขาสันติภาพ ประจำปี พ.ศ. 2551 (เกิด 23 มิถุนายน พ.ศ. 2480)
21 ตุลาคม – บ็อบบี ชาร์ลตัน นักฟุตบอลชาวอังกฤษ (เกิด 11 ตุลาคม พ.ศ. 2480)
22 ตุลาคม – อาศิส พิทักษ์คุมพล จุฬาราชมนตรี (เกิด 6 มีนาคม พ.ศ. 2490)
27 ตุลาคม – หลี่ เค่อเฉียง นายกรัฐมนตรีจีนและรองนายกรัฐมนตรีจีน (เกิด 1 กรกฎาคม พ.ศ. 2498)
28 ตุลาคม –
มานพ อัศวเทพ นักแสดงชาวไทย (เกิด 16 ตุลาคม พ.ศ. 2480)
แมทธิว เพอร์รี่ นักแสดงชาวอเมริกัน–แคนาดา (เกิด 19 สิงหาคม พ.ศ. 2512)
29 ตุลาคม – ฮิโรชิ โมริเอะ (ฮีธ) นักดนตรี​ นักร้องและนักแต่งเพลงและโปรดิวเซอร์ชาวญี่ปุ่น (เกิด 22 มกราคม พ.ศ. 2511)
31 ตุลาคม – เคน แมททิงลี นักบินและวิศวกรชาวอเมริกัน (เกิด 17 มีนาคม พ.ศ. 2479)
พฤศจิกายน

2 พฤศจิกายน – เฝิง ยิงฉี นักฟันดาบชาวฮ่องกง–อังกฤษ (เกิด 7 กุมภาพันธ์ พ.ศ. 2523)
4 พฤศจิกายน – ฮันส์ เม็ลเชิร์ส นักธุรกิจชาวดัตช์ (เกิด 18 พฤษภาคม พ.ศ. 2481)
7 พฤศจิกายน – แฟรงก์ บอร์แมน นักบิน วิศวกรและนักธุรกิจชาวอเมริกัน (เกิด 14 มีนาคม พ.ศ. 2471)
9 พฤศจิกายน – จุงโกะ โอฮาชิ นักร้องชาวญี่ปุ่น (เกิด 26 เมษายน พ.ศ. 2493)
11 พฤศจิกายน – ราฟาเอล ดวาเมนา นักฟุตบอลชาวกานา (เกิด 12 กันยายน พ.ศ. 2538)
12 พฤศจิกายน – กูซูมา วาร์ดานี นักยิงธนูชาวอินโดนีเซีย (เกิด 20 กุมภาพันธ์ พ.ศ. 2507)
15 พฤศจิกายน – ไดซากุ อิเกดะ ประธานสมาคมสร้างคุณค่าสากล (เกิด 2 มกราคม พ.ศ. 2471)
16 พฤศจิกายน – เอ. เอส. ไบแอตต์ นักเขียน นักวิจารณ์และกวีชาวอังกฤษ (เกิด 24 สิงหาคม พ.ศ. 2479)
17 พฤศจิกายน – ตฤณ เรืองกิจรัตนกุล พิธีกร ดีเจและนักแสดงชาวไทย (เกิด 30 มกราคม พ.ศ. 2530)
19 พฤศจิกายน – โรซาลีนน์ คาร์เตอร์ นักเขียน นักกิจกรรมและนักมนุษยธรรมชาวอเมริกันและสุภาพสตรีหมายเลขหนึ่งสหรัฐและสุภาพสตรีหมายเลขหนึ่งจอร์เจียและภรรยาของจิมมี คาร์เตอร์ (เกิด 18 สิงหาคม พ.ศ. 2470)
20 พฤศจิกายน – หม่อมราชวงศ์สดศรี ปันยารชุน ภริยาอานันท์ ปันยารชุน (เกิด 21 กรกฎาคม พ.ศ. 2479)
21 พฤศจิกายน – พลเอกสพรั่ง กัลยาณมิตร แม่ทัพภาคที่ 3และรองปลัดกระทรวงกลาโหม (เกิด 8 กรกฎาคม พ.ศ. 2491)
23 พฤศจิกายน – อนันต์ ฉายแสง สมาชิกสภาผู้แทนราษฎรจังหวัดฉะเชิงเทรา รัฐมนตรีว่าการกระทรวงคมนาคมและรัฐมนตรีช่วยว่าการกระทรวงสาธารณสุขและรัฐมนตรีช่วยว่าการกระทรวงอุตสาหกรรม (เกิด 20 มกราคม พ.ศ. 2471)
24 พฤศจิกายน –
พระราชมงคลวัชราจารย์ (พัฒน์ ปุญฺญกาโม) เจ้าอาวาสวัดธารทหาร (เกิด 12 พฤษภาคม พ.ศ. 2465)
ชลอ เกิดเทศ นักโทษและตำรวจชาวไทย (เกิด 28 สิงหาคม พ.ศ. 2481)
พระเทพมงคลวชิรมุนี (หา สุภโร) เจ้าอาวาสวัดสักกะวัน (ภูกุ้มข้าว) (เกิด 2 กรกฎาคม พ.ศ. 2468)
25 พฤศจิกายน –
ร้อยตำรวจตรีวิชัย สุริยุทธ ข้าราชการและตำรวจชาวไทย (เกิด 3 สิงหาคม พ.ศ. 2489)
มาร์ตี้ ครอฟท์ นักเชิดหุ่น​ นักเขียนและผู้สร้างรายการโทรทัศน์และผู้ผลิตรายการโทรทัศน์ชาวแคนาดา (เกิด 9 เมษายน พ.ศ. 2480)
28 พฤศจิกายน – ชาลี มังเกอร์ นักธุรกิจ นักลงทุนและนักวิเคราะห์และนักการศุกลและผู้ใจบุญชาวอเมริกันและรองประธานบริษัทเบิร์กเชียร์แฮทาเวย์ (เกิด 1 มกราคม พ.ศ. 2467)
29 พฤศจิกายน – เฮนรี คิสซินเจอร์ รัฐมนตรีว่าการกระทรวงการต่างประเทศสหรัฐ (เกิด 27 พฤษภาคม พ.ศ. 2466)
30 พฤศจิกายน – อลิสแตร์ ดาร์ลิ่ง รัฐมนตรีว่าการกระทรวงการคลังสหราชอาณาจักร​ รัฐมนตรีว่าการกระทรวงธุรกิจและการค้าสหราชอาณาจักรและประธานคณะกรรมการการค้าสหราชอาณาจักรและรัฐมนตรีว่าการกระทรวงการต่างประเทศสกอตแลนด์และรัฐมนตรีว่าการกระทรวงคมนาคมสหราชอาณาจักรและรัฐมนตรีว่าการกระทรวงแรงงานและบำเหน็จบำนาญสหราชอาณาจักรและหัวหน้าปลัดกระทรวงการคลังสหราชอาณาจักรและเลขาธิการเงากระทรวงการคลังสหราชอาณาจักร (เกิด 28 พฤศจิกายน พ.ศ. 2496)
พระยาฤทธิภิญโญยศ

| พระยาฤทธิภิญโญยศ |
| --- | --- |
เจ้าหนานมหาวงศ์ เจ้าหลวงเมืองงาว
เจ้าผู้ครองเมืองงาว (ยุคฟื้นฟู)
ครองราชย์: พ.ศ. 2387 - พ.ศ. 2413
รัชสมัย: 26 ปี
ถัดไป: พระยาอุปราชหนานยศ
เจ้าหลวง: พระยาน้อยอินท์ เจ้าวรญาณรังษี

พิราลัย: พ.ศ. 2413
ชายา: ธิดาเจ้าหลวงน้อยอินท์
ราชวงศ์: ทิพย์จักร
ราชสกุล: ณ ลำปาง
พระบิดา: พระเจ้าดวงทิพย์
พระมารดา: เจ้าสะหลีบุญนำ
พระยาฤทธิภิญโญยศ หรือ พญาฤทธิภิญโญยศ นามเดิม เจ้าหนานมหาวงศ์ ณ ลำปาง เป็นโอรสลำดับที่ 4 ของพระเจ้าดวงทิพย์ พระเจ้านครลำปาง องค์ที่ 5 ตำแหน่งเดิมเป็นพระไชยสงครามหรือเจ้าไชยสงคราม พระบาทสมเด็จพระนั่งเกล้าเจ้าอยู่หัว รัชกาลที่ 3 โปรดเกล้าฯ ตั้งเป็น พระยาเจ้าผู้ครองเมืองงาวคนแรก ราชสำนักสยามรับรองถือศักดินา 2000  โดยให้เทครัวราษฎรเมืองนครลำปางส่วนหนึ่งมาฟื้นฟูเมืองงาว ให้เป็นเมืองชั้นหนึ่ง ของเมืองนครลำปาง นาม  ฤทธิภิญโญยศ เป็นพระนามคล้องจองกับ รัตนอาณาเขตร์ เจ้าเมืองเชียงราย ประเทศอุดรทิศ เจ้าผู้ครองนครพะเยา พระยาประเทศอุดรทิศ ได้รับการแต่งตั้งพร้อมกันในปี 2387
แหล่งข้อมูลอื่น

ปราณี ศิริธร ณ พัทลุง. เพ็ชร์ล้านนา. (ครั้งที่ 2) เชียงใหม่ :ผู้จัดการ ศูนย์ภาคเหนือ, 2538.
สมหมาย เปรมจิตต์, สถาบันวิจัยสังคม มหาวิทยาลัยเชียงใหม่. ตำนานสิบห้าราชวงศ์ (ฉบับสอบชำระ) . เชียงใหม่: มิ่งเมือง, 2540.
ศักดิ์ รัตนชัย. พงศาวดารสุวรรณหอคำนครลำปาง (ตำนานเจ้าเจ็ดพระองค์กับหอคำมงคล ฉบับสอบทานกับเอกสารสืบค้น สรสว.ลำปาง) .
คณะทายาทสายสกุล เจ้าหลวงเมืองพะเยา, สถาบันศิลปวัฒนธรรมโยนก. ครบรอบ 100 ปี แม่เจ้าทรายมูล (มหาวงศ์) ไชยเมือง และประวัติสายสกุลเจ้าหลวงเมืองพะเยา พุทธศักราช 2387 - 2456. พะเยา :บ.ฮาซัน พริ้นติ้ง จก., 2546
เจ้าทิพเกสร

ระวังสับสนกับ เจ้าจอมมารดาทิพเกษร ในรัชกาลที่ 5
| เจ้าเทพไกรสร |
| --- | --- |

ภรรยาพระเจ้านครเชียงใหม่
ดำรงพระยศ: พ.ศ. 2416–2427
ก่อนหน้า: เจ้าอุษา
ถัดไป: เจ้าทิพเนตร

เกิด: พ.ศ. 2384
อสัญกรรม: 25 มิถุนายน พ.ศ. 2427 (43 ปี)
พระสวามี: พระเจ้าอินทวิชยานนท์
พระธิดา: เจ้าจันทรโสภา เจ้าดารารัศมี พระราชชายา
ราชวงศ์: ทิพย์จักร
ราชสกุล: ณ เชียงใหม่
พระบิดา: พระเจ้ากาวิโลรสสุริยวงษ์
พระมารดา: เจ้าอุษา
ศาสนา: พุทธ
เจ้าเทพไกรสร บ้างว่า เจ้าทิพเกสร หรือ เจ้าทิพเกษร (พ.ศ. 2384—2427) เป็นพระธิดาในพระเจ้ากาวิโลรสสุริยวงษ์ เจ้านครเชียงใหม่ ประสูติแต่เจ้าอุษา เป็นพระชายาในพระเจ้าอินทวิชยานนท์ พระเจ้านครเชียงใหม่องค์ต่อมา และเป็นพระมารดาในเจ้าดารารัศมี พระราชชายาในพระบาทสมเด็จพระจุลจอมเกล้าเจ้าอยู่หัว พระเจ้ากรุงสยาม
พระนางมีพระนิสัยเฉียบขาดเยี่ยงพระบิดา ทรงเป็นราชนารีที่มีบทบาทด้านการปกครองที่โดดเด่น เคียงคู่กับพระขนิษฐาคือเจ้าอุบลวรรณา ที่มีบทบาทด้านเศรษฐกิจอันโดดเด่น ทั้งยังมีความสามารถในการว่าราชการบ้านเมืองแทนพระสวามี
พระประวัติ > ชีวิตตอนต้น

เจ้าเทพไกรสรเกิดปี พ.ศ. 2384 เป็นพระธิดาองค์ใหญ่ในพระเจ้ากาวิโลรสสุริยวงษ์ เจ้าผู้ครองนครเชียงใหม่ องค์ที่ 6 กับเจ้าอุษา มีขนิษฐาร่วมอุทรหนึ่งพระองค์ คือ เจ้าอุบลวรรณา
พระประวัติ > เสกสมรส

แต่เดิมเจ้าเทพไกรสรเป็นพระธิดาในพระเจ้ากาวิโลรสที่ทรงครองโสดอยู่ผู้เดียว เนื่องจากเจ้าอุบลวรรณา พระขนิษฐาได้เสกสมรสไปแล้วก่อนหน้า ต่อมาเมื่อถึงวันงานแห่ครัวทาน พระเจ้ากาวิโลรสสุริยวงษ์ผู้บิดา ได้รับสั่งเจ้าเทพไกรสร ว่า "เจ้าเห็นชายคนไหนดีพอจะเป็นคู่กับเจ้า ก็จงเลือกเอาตามแต่จะเห็นว่าเหมาะควร" และเมื่อเจ้าเทพไกรสรทอดพระเนตรเจ้าอินทนนท์ก็ทรงชื่นชมในท่าฟ้อนนำแห่ครัวทานกับแต่งกายตามประเพณีอย่างสวยงาม จึงทูลตอบพระบิดาว่า "ลูกดูแล้ว เห็นแต่เจ้าราชวงศ์อินทนนท์ คนเดียวเท่านั้นเจ้า ที่น่าจะเป็นผู้ใหญ่ครอบครองบ้านเมืองต่อไปได้" เมื่อเจ้ากาวิโลรสสดับความเช่นนั้นจึงส่งท้าวพญาผู้ใหญ่ไปติดต่อ
แต่ขณะนั้นเจ้าอินทนนท์เองก็มีหม่อมและพระบุตรอยู่หลายคนจึงได้ปฏิเสธไป แต่พระเจ้ากาวิโลรสมีรับสั่งให้ท้าวพญานิมนต์พระเถระผู้ใหญ่ไปเจรจาบิณฑบาตให้เจ้าอินทนนท์ยอมตกลงปลงใจ คราวนี้เจ้าอินทนนท์ปฏิเสธไม่ได้จึงยอมรับแต่โดยดี เจ้าเทพไกรสรเองก็จัดขันคำส่งให้ข้าหลวงอัญเชิญมาขอสามีจากหม่อมบัวเขียวเชิงบังคับให้ตัดขาดจากความเป็นสามีภรรยากับเจ้าอินทนนท์นับแต่นี้เป็นต้นไป พระเจ้ากาวิโลรสสุริยวงษ์ประทานคุ้มท่าที่บ้านเจดีย์กิ่วนี้เป็นเรือนหอของทั้งสอง ภายหลังได้ตกเป็นมรดกของเจ้าดารารัศมี พระราชชายา
ทั้งสองมีพระธิดาสององค์ คือ เจ้าจันทรโสภา และเจ้าดารารัศมี ที่ต่อมาได้ถวายตัวรับราชการฝ่ายในพระบาทสมเด็จพระจุลจอมเกล้าเจ้าอยู่หัวที่กรุงเทพมหานคร
พระประวัติ > บั้นปลาย

ในช่วงที่เจ้าเทพไกรสรทรงประชวร ช่วงนั้นได้มีการพิจารณาการผูกขาดต้มเหล้าของชาวจีน เจ้าอุบลวรรณาพระขนิษฐาจึงใช้โอกาสนี้จัดการเข้าทรง โดยรับเป็น "ม้าขี่" หรือร่างทรง เมื่อวิญญาณที่มาเข้าร่างทรงได้แสดงความไม่พอใจอย่างมากที่จะอนุญาตให้คนจีนผูกขาดการต้มเหล้า ทั้งยังได้ขู่สำทับด้วยว่า หากมีการอนุญาตจะเกิดเหตุใหญ่ร้ายแรงกว่านี้ และการที่เจ้าเทพไกรสรเจ็บป่วยครั้งนี้เป็นเพียงการสั่งสอนเท่านั้น ภายหลังจึงได้มีการล้มเลิกการผูกขาดการต้มเหล้าไป
เจ้าเทพไกรสรถึงแก่อสัญกรรมเมื่อ พ.ศ. 2427 ขณะที่เจ้าดารารัศมี พระธิดา มีชันษาเพียง 11 ปี เจ้าดารารัศมีจึงตกอยู่ในพระอุปการะของเจ้าอุบลวรรณา และสองปีหลังจากนี้เจ้าดารารัศมีก็ได้ถวายตัวรับราชการฝ่ายในที่กรุงเทพมหานคร
พระกรณียกิจ

เจ้าเทพไกรสรเป็นพระชายาในพระเจ้าผู้ครองนครเชียงใหม่ที่มีความเฉลียวฉลาดหลักแหลม รอบรู้ในด้านราชการ เป็นที่ทราบกันว่า "สรรพราชการงานเมืองอยู่กับเจ้าเทพไกรษรนี้ผู้เดียวเด็ดขาด ตลอดเหมือนเปนพระเจ้าเชียงใหม่" และมีพระอำนาจเหนือพระสวามี มีหลักฐานของชาวต่างประเทศกล่าวถึงพระเจ้าอินทวิชยานนท์ว่า "เป็นผู้ที่มีใจเมตตากรุณา แต่อ่อนแอ" และ "...เจ้าหลวงถูกครอบงำโดยพระชายาผู้ที่ดูเหมือนจะเป็นคนที่จิตใจเข้มแข็งทดแทนความอ่อนแอของพระองค์..." ด้วยเหตุนี้ชาวเมืองจึงเรียกพระเจ้าอินทวิชยานนท์ว่า "เจ้าหลวงตาขาว" บทบาทด้านการบริหารบ้านเมืองจึงตกอยู่กับเจ้าอุปราช (บุญทวงศ์) และเจ้าเทพไกรสร พระชายา และมีบทบาทเรื่อยมาจนกระทั่งถึงแก่อสัญกรรมในปี พ.ศ. 2425 และ พ.ศ. 2427 ตามลำดับ
ดร. แดเนียล แมคกิลวารี หัวหน้าคณะมิชชันนารีชาวอเมริกัน ซึ่งได้เข้ามาเผยแพร่คริสต์ศาสนาในปลายสมัยพระเจ้ากาวิโลรสสุริยวงศ์ ได้บันทึกเรื่องราวเกี่ยวกับการสนทนากับเจ้าเทพไกรสร ความว่า "ท่านเป็นพระชายาองค์เดียวของเจ้าหลวงอินทนนท์ ผู้ครองนครเชียงใหม่ โดยกำเนิดท่านมีฐานันดรศักดิ์ที่สูงกว่าเจ้าหลวง และท่านก็ทรงคุณสมบัติเหมาะสมกับตำแหน่งอันสูงส่งที่ท่านดำรงอยู่ในขณะนี้ทุกประการ ทั้งยังเป็นผู้มีปฏิภาณเฉียบแหลม และตั้งใจมั่นคง ซึ่งเป็นเหตุให้พระสวามีของท่านคือ เจ้าหลวงองค์ใหม่ หลีกเลี่ยงความบกพร่องและความผิดพลาดได้เป็นอันมาก… ในการสนทนาระหว่างข้าพเจ้ากับเจ้าหญิงนั้น เรามักจะวกมาถึงเรื่องศาสนาเกือบตลอดเวลา แต่ข้าพเจ้า รู้สึกว่าเจ้าหญิงมีความประสงค์จะเอาชนะในการโต้ตอบเรื่องศาสนานี้มากกว่าจะค้นเอาความจริง ท่านมีไหวพริบเหมือนหมอความ คอยจับคำพูดที่หละหลวม และด้วยสติปัญญาอันเฉียบแหลมของท่าน ทำให้ท่านเป็นนักโต้คารมที่มีอารมณ์ครื้นเครง" และ "...อิทธิพลของสตรีในทางวิเทโศบายต่าง ๆ จงเพิ่มทวีขึ้นอย่างมากมายมาตั้งแต่ครั้งเจ้าหลวงองค์ก่อน [พระเจ้ากาวิโลรส] ยังทรงครองราชย์อยู่ ทั้งนี้เนื่องจากพระองค์ไม่มีพระโอรส จึงเป็นธรรมดาอยู่เองที่พระธิดากลายเป็นผู้มีอำนาจและยังได้รับการฝึกฝนให้เข้าใจถึงงานต่าง ๆ ของรัฐด้วย...โดยกำเนิดแล้ว พระนางมียศสูงกว่าพระสวามี...ฐานะของพระนางจึงจำเป็นต่อการคานอำนาจกับองค์อุปราช [บุญทวงศ์]..." เมื่อรัฐบาลสยามส่งพระเจ้าน้องยาเธอ กรมหมื่นพิชิตปรีชากรขึ้นเชียงใหม่ใน พ.ศ. 2426 เพื่อวางแผนจัดราชการและระเบียบการปกครองนครเชียงใหม่ร่วมกับเจ้าเทพไกรสร แต่เจ้าเทพไกรสรกลับล้มป่วยและถึงแก่อสัญกรรมเสียก่อน
เจ้าเทพไกรสรเป็นราชนารีที่มีความโดดเด่นในเรื่องความเข้มแข็ง ดังปรากฏว่าเมื่อครั้งที่เกิดกบฏพระยาปราบสงคราม ทรงไม่เห็นด้วยและแสดงความไม่พอพระทัย จึงสั่งให้จับพระยาปราบมาประหารชีวิตเสีย ทำให้พวกพระยาปราบเกรงกลัวและแตกหนีไป และอีกกรณีที่เจ้าเทพไกรสรได้บัญชาให้ประหารชีวิตพระญาติสาย "ณ ลำพูน" ที่กระทำการอุกอาจแทงช้างพระที่นั่งพระสวามีของพระองค์ด้วยความคะนอง และยังเคยติดตามพระเจ้าอินทวิชยานนท์เข้าเฝ้าพระบาทสมเด็จพระจุลจอมเกล้าเจ้าอยู่หัวหลายครั้ง
นอกจากด้านการปกครองแล้ว เจ้าเทพไกรสรยังเป็นผู้ริเริ่มให้มีการละครฟ้อนรำและเครื่องสายตามแบบอย่างราชสำนักกรุงเทพฯ ขึ้นเป็นแห่งแรกในคุ้มของพระเจ้าอินทวิชยานนท์
พระพรหมบัณฑิต (ประยูร ธมฺมจิตฺโต)

| พระพรหมบัณฑิต (ประยูร ธมฺมจิตฺโต) |
| --- | --- |
คำนำหน้าชื่อ: พระเดชพระคุณ
ส่วนบุคคล
เกิด: 17 กันยายน พ.ศ. 2498 (69 ปี)
นิกาย: มหานิกาย
การศึกษา: น.ธ.เอก, ป.ธ. ๙ (นาคหลวง),  พธ.บ. (เกียรตินิยมอันดับ 1), M.A., M.Phil., Dip.in French, Ph.D (Philosophy)
ตำแหน่งชั้นสูง
ที่อยู่: วัดประยุรวงศาวาสวรวิหาร กรุงเทพมหานคร
อุปสมบท: 4 กรกฎาคม พ.ศ. 2519
พรรษา: 48
ตำแหน่ง: เจ้าอาวาสวัดประยุรวงศาวาสวรวิหาร, กรรมการมหาเถรสมาคม, อุปนายกสภามหาวิทยาลัยมหาจุฬาลงกรณราชวิทยาลัย, ประธานกรรมการเผยแผ่พระพุทธศาสนาแห่งชาติ, อาจารย์ประจำหลักสูตรปริญญาพุทธศาสตรมหาบัณฑิต สาขาสันติศึกษา มหาวิทยาลัยมหาจุฬาลงกรณราชวิทยาลัย
ศาสตราจารย์, ดร. พระพรหมบัณฑิต นามเดิม ประยูร มีฤกษ์ ฉายา ธมฺมจิตฺโต เป็นพระราชาคณะเจ้าคณะรองชั้นหิรัญบัฏ ปัจจุบันดำรงตำแหน่งกรรมการมหาเถรสมาคม, เจ้าอาวาสวัดประยุรวงศาวาสวรวิหาร, อุปนายกสภามหาวิทยาลัยมหาจุฬาลงกรณราชวิทยาลัย, ประธานคณะกรรมการฝ่ายเผยแผ่พระพุทธศาสนาของมหาเถรสมาคม, ประธานศูนย์พระปริยัตินิเทศก์แห่งคณะสงฆ์, ประธานกรรมการเผยแผ่พระพุทธศาสนาแห่งชาติ, ประธานสมาคมมหาวิทยาลัยพระพุทธศาสนานานาชาติ (IABU), ประธานสภาสากลวันวิสาขบูชาโลก (ICDV), อาจารย์ประจำหลักสูตรปริญญาพุทธศาสตรมหาบัณฑิต สาขาสันติศึกษา มหาวิทยาลัยมหาจุฬาลงกรณราชวิทยาลัย
พระพรหมบัณฑิต (ประยูร ธมฺมจิตฺโต ป.ธ.๙) เป็นพระนักวิชาการ นักบริหาร นักการศึกษา นักเทศน์และนักเขียน ผู้มีผลงานมากมายทั้งในภาษาไทยและภาษาอังกฤษ เป็นพระสงฆ์ไทยรูปแรกที่ดำรงตำแหน่งศาสตราจารย์ในมหาวิทยาลัย ได้รับรางวัลและดุษฎีบัณฑิตกิตติมศักดิ์จากหลายสถาบัน และเป็นราชบัณฑิตกิตติมศักดิ์ สาขาปรัชญา ในฐานะเจ้าอาวาสวัดประยุรวงศาวาสได้บูรณปฏิสังขรณ์พระบรมธาตุมหาเจดีย์ของวัดจนได้รับรางวัลยอดเยี่ยม อันดับ 1 ด้านการอนุรักษ์มรดกทางวัฒนธรรรมจากองค์การยูเนสโก เป็นอธิการบดีมหาวิทยาลัยมหาจุฬาลงกรณราชวิทยาลัย 5 สมัยได้ก่อสร้างสำนักงานใหญ่ของมหาวิทยาลัยมหาจุฬาลงกรณราชวิทยาลัย ที่อำเภอวังน้อย จังหวัดพระนครศรีอยุธยา เป็นประธานผู้ก่อตั้งสมาคมมหาวิทยาลัยพระพุทธศาสนานานาชาติและประธานผู้ก่อตั้งสภาสากลวันวิสาขบูชาโลกที่ได้รับฐานะเป็นองค์กรที่ปรึกษาพิเศษขององค์การสหประชาชาติ
สมณศักดิ์ > สมณศักดิ์ไทย

พระพรหมบัณฑิตได้รับพระราชทานตั้งสมณศักดิ์ตามลำดับ ดังนี้
พ.ศ. 2519 สอบไล่ได้ปริญญาบัตร เปรียญธรรม 9 ประโยค (ขณะเป็นสามเณร) มีสมณศักดิ์พัดยศทางวิชาการเปรียญธรรม ที่ สามเณรประยูร มีฤกษ์ ป.ธ.9
5 ธันวาคม พ.ศ. 2532 เป็นพระราชาคณะชั้นสามัญเปรียญ ที่ พระเมธีธรรมาภรณ์,(สป.)
5 ธันวาคม พ.ศ. 2539 เป็นพระราชาคณะชั้นราช ที่ พระราชวรมุนี ตรีปิฎกบัณฑิต มหาคณิสสร บวรสังฆาราม คามวาสี
5 ธํนวาคม พ.ศ. 2543 เป็นพระราชาคณะชั้นเทพ ที่ พระเทพโสภณ วิมลปริยัติกิจ ตรีปิฎกบัณฑิต มหาคณิสสร บวรสังฆาราม คามวาสี
5 ธันวาคม พ.ศ. 2548 เป็นพระราชาคณะชั้นธรรม ที่ พระธรรมโกศาจารย์ สุนทรญาณดิลก สาธกธรรมวิจิตร ตรีปิฎกบัณฑิต มหาคณิสสร บวรสังฆาราม คามวาสี
5 ธันวาคม พ.ศ. 2555 ได้รับพระราชทานสถาปนาสมณศักดิ์พัดยศขึ้น เป็นพระราชาคณะเจ้าคณะรอง ชั้นหิรัญบัฏ ในราชทินนามที่ พระพรหมบัณฑิต สิทธิวรธรรมประยุต วิสุทธิศีลาจารนิวิฐ ไพศาลวิเทศศาสนกิจดิลก ตรีปิฎกบัณฑิต มหาคณิสสร บวรสังฆาราม คามวาสี
สมณศักดิ์ > สมณศักดิ์ต่างประเทศ

21 มีนาคม พ.ศ. 2551 ได้รับสมณศักดิ์ที่ อัคคมหาสัทธัมมโชติกธชะ รัฐบาลและคณะสงฆ์แห่งประเทศพม่าได้ประกอบพิธีถวาย  ณ มหาปาสาณคูหา
23 มีนาคม พ.ศ. 2559 ได้รับสมณศักดิ์ที่ อัครมหาบัณฑิต ณ กรุงเนปิดอร์ ประเทศพม่า
เครื่องราชอิสริยาภรณ์ต่างประเทศ

กัมพูชา :
พ.ศ. 2560 -  เครื่องราชอิสริยาภรณ์สหไมตรี ชั้นมหาสิริวัฒน์
เกียรติคุณที่ได้รับ

พ.ศ. 2537  ได้รับรางวัลคนดีศรีสังคม จากสภาสังคมสงเคราะห์แห่งประเทศไทย
พ.ศ. 2539  ได้รับรางวัลเสาเสมาธรรมจักร ด้านการเผยแผ่พระพุทธศาสนา
พ.ศ. 2540  ได้รับรางวัลมหิดลวรานุสรณ์
พ.ศ. 2541  ได้รับปริญญาดุษฎีบัณฑิตกิตติมศักดิ์ สาขาปรัชญาการศึกษา จากมหาวิทยาลัย ศรีนครินทรวิโรฒ
พ.ศ. 2544  ได้รับปริญญาดุษฎีบัณฑิตกิตติมศักดิ์ สาขาปรัชญาและศาสนา จากมหาวิทยาลัย ธรรมศาสตร์
พ.ศ. 2547  ได้รับปริญญาศาสนศาสตรดุษฎีบัณฑิตกิตติมศักดิ์ สาขาพระพุทธศาสนา จากมหาวิทยาลัยมหามกุฏราชวิทยาลัย
พ.ศ. 2548 ได้รับปริญญาศิลปศาสตร์ดุษฎีบัณฑิตกิตติมศักดิ์ สาขาการบริหารองค์การจากมหาวิทยาลัยศรีปทุม
พ.ศ. 2548 ได้รับรางวัลกิตติคุณเสมาคุณูปการ จากกระทรวงศึกษาธิการ
พ.ศ. 2548 ได้รับเข็มกิตติคุณสถาบันพระปกเกล้า
พ.ศ. 2548 ได้รับพระราชทานรางวัลศาสตรเมธี สาขาศึกษาศาสตร์ ด้านการบริหารการศึกษา จากมูลนิธิศาสตราจารย์ หม่อมหลวงปิ่น มาลากุล ในพระราชูปถัมภ์สมเด็จพระเทพรัตนราชสุดาฯ สยามบรมราชกุมาร
พ.ศ. 2550 ได้รับเกียรติบัตรศิษย์เก่าดีเด่นเกียรติคุณของมหาวิทยาลัยมหาจุฬาลงกรณราชวิทยาลัยที่ได้บำเพ็ญประโยชน์แก่สังคม ประเทศชาติ พระพุทธศาสนา
พ.ศ. 2551 สภาสถาบันเทคโนโลยีพระจอมเกล้าเจ้าคุณทหารลาดกระบัง ถวายปริญญาปรัชญาดุษฎีบัณฑิตกิตติมศักดิ์ (ภาษาอังกฤษ)
พ.ศ. 2551 สภามหาวิทยาลัยวงษ์เชาวลิตกุล ถวายปริญญาศึกษาศาสตรดุษฎีบัณฑิตกิตติมศักดิ์
พ.ศ. 2546 ได้รับโปรดเกล้าฯ แต่งตั้งให้ตำแหน่งศาสตราจารย์ สาขาวิชาปรัชญา มหาวิทยาลัยมหาจุฬาลงกรณราชวิทยาลัย ตั้งแต่วันที่ 16 ธันวาคม พ.ศ. 2546
พ.ศ. 2552 ได้รับโปรดเกล้าฯ แต่งตั้งเป็นราชบัณฑิตกิตติมศักดิ์ ประเภทวิชาปรัชญา สาขาวิชาอัคฆวิทยา ตั้งแต่วันที่ 11 มีนาคม 2552
แสดงพระธรรมเทศนา

พระธรรมเทศนา ว่าด้วยการกำจัดมลทิน
พระธรรมเทศนา จิตนิคหกถา ว่าด้วยการข่มจิต
พระธรรมเทศนา อเวรกถา ว่าด้วยการไม่จองเวร
พระธรรมเทศนา สุจริตธรรมกถา
บรรยาย-ปาฐกถา

ความขัดแย้งในสังคมไทย
ปาฐกถาธรรม เรื่อง "ธรรมาธิปไตย"
ปาฐกถาธรรมหัวข้อเรื่อง "ดวงตาเห็นธรรม"
ภัยคุกคามพระพุทธศาสนา